wickkiey/tamil-wikipedia-chunked huggingface dataset:
# கைக்கிளை (சிற்றிலக்கியம்)

**கைக்கிளை** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். ஒருதலைக் காமம்|ஒருதலைக் காமத்தை ஐந்து விருத்தங்களால் கூறுவது கைக்கிளை என்பது இலக்கணம். கைக்கிளை என்னும் சொல் ஒருதலைக் காமத்தைக் குறிப்பதால், ஒரு தலைக் காமம் தொடர்பான சிற்றிலக்கியமும் கைக்கிளை என்று வழங்கப்படுகிறது.
# கைக்கிளை (சிற்றிலக்கியம்)

## இலக்கியம்

- விக்கிமூலம் பகுதியில் காணப்படும் ஐந்து கொச்சகப் பாடல்கள் கைக்கிளை இலக்கியத்துக்கு ஓர் எடுத்துக்காட்டாக அமைந்துள்ளது.
- விக்கிமூலம் பகுதியில் காளமேகப் புலவர் பாடியனவாக வரும் ஐந்து கொச்சகப் பாடல்களும் 'கைக்கிளை' சிற்றிலக்கியத்துக்கு மற்றோர் எடுத்துக்காட்டாகும்.
# கைக்கிளை (சிற்றிலக்கியம்)

## வகைகள்

- இது ஐந்து விருத்தங்களைக் கொண்டிருக்கும்.
- 60 வெண்பாக்களாலும் இது அமையும்.
- **கைக்கிளை மாலை** எனவும் இது கூறப்படும்.
# தமிழ்நாடு சட்ட மேலவை

தமிழ்நாட்டுச் சட்டமன்றத்தின் மேலவை ”தமிழ் நாடு லெஜிஸ்லேட்டிவ் கவுன்சில்” (*Tamil Nadu Legislative Council*) என்றழைக்கப்பட்டது. தமிழ் நாட்டின் முன்னோடி மாநிலங்களான சென்னை மாநிலம் மற்றும் சென்னை மாகாணத்தின் சட்டமன்றங்களிலும் ”மெட்ராஸ் லெஜிஸ்லேட்டிவ் கவுன்சில்” என்ற பெயரில் மேலவையாக இருந்ததும் இதுவே. 1861 இல், பிரித்தானிய அரசு, இந்திய கவுன்சில் சட்டம், 1861 ஐ இயற்றியதன் மூலம் இந்த அவையை உருவாக்கியது. ஆரம்பத்தில் சென்னை ஆளுனருக்கு பரிந்துரை வழங்கும் அவையாகவே இது இருந்தது. இந்திய கவுன்சில் சட்டம், 1892 இன் மூலம் இதன் உறுப்பினர் எண்ணிக்கையும் பொறுப்புகளும் அதிகரித்தன. 1909 ஆம் ஆண்டு முதல் இதன் உறுப்பினர்கள் தேர்தலின் மூலம் தேர்ந்தெடுக்கப்படலாயினர். 1920-1937 இல் சென்னை மாகாணத்தில் இரட்டை ஆட்சி முறை அமலில் இருந்தபோது மாகாணத்தில் ஓரங்க சட்டமன்றமாக இந்த அவை செயல்பட்டது. 1937 இல் மாநில சுயாட்சி முறை அறிமுகப் படுத்தப்பட்டு, சட்டமன்றம் ஈரங்க அவையாக மாறியபோது அதன் மேலவையாகச் செயல்பட்டது. 1947ல் இந்தியா விடுதலை பெற்று 1950 இல் குடியரசாகியபோது உருவாகிய சென்னை மாநிலத்தின் சட்டமன்றத்திலும் இது மேலவையாகத் தொடர்ந்தது. 1969 இல் சென்னை மாநிலம் தமிழ் நாடு என்று பெயர் மாற்றம் செய்யப்பட்டபோது, இந்த அவையின் பெயரும் ”தமிழ்நாடு லெஜிஸ்லேட்டிவ் கவுன்சில்” என்று மாற்றப்பட்டது. 1986 இல் இந்த அவை நீக்கப்பட்டு தமிழ்நாடு சட்டமன்றம் ஓரங்க அவையாக மாறியது. 2010 இல் இந்த அவையை மீண்டும் தோற்றுவிக்க இந்தியப் பாராளுமன்றத்தில் சட்டம் இயற்றப்பட்டது. ஆனால் 2011ம் ஆண்டு இம்மீட்டுருவாக்க நடவடிக்கை கைவிடப்பட்டது.
# தமிழ்நாடு சட்ட மேலவை

## தோற்றம்

1861 இல் பிரித்தானிய அரசு முதல் கவுன்சில்கள் சட்டத்தை இயற்றியதன் மூலம் மெட்ராஸ் லெஜிஸ்லேட்டிவ் கவுன்சில் என்றழைக்கப்பட்ட அவையைத் தோற்றுவித்தது. இந்த அவைக்கு மாகாண ஆளுநருக்குப் பரிந்துரை செய்யும் அதிகாரம் வழங்கப்பட்டது. இந்த அவைக்கு நான்கு இந்திய உறுப்பினர்களை நியமனம் செய்யும் உரிமை சென்னை மாகாண ஆளுநருக்கு வழங்கப்பட்டது. இந்த இந்திய உறுப்பினர்கள் மாகாண நிர்வாகத்தைப் பற்றிக் கேள்விகள் எழுப்பவும், தீர்மானங்களைக் கொண்டுவரவும், மாகாண வரவுசெலவு திட்டத்தை ஆராயவும் உரிமை பெற்றிருந்தனர். ஆனால் சட்டங்கள் இயற்றவும், சட்ட மசோதாக்களுக்கு வாக்களிக்கவும் அவர்களால் இயலாது. நடுவண் நாடாளுமன்றத்தால் இயற்றப்பட்ட சட்டங்களில் தலையிடும் உரிமையும் அவர்களுக்குக் கிடையாது. சென்னை ஆளுநரே சட்டமன்றத்தின் அவைத் தலைவராகவும் இருந்தார். ஆளுநரின் நிர்வாகக் குழு உறுப்பினர்கள் இருவரும், சென்னை மாகாணத்தின் தலைமை வழக்குரைஞரும் அவை விவாதங்களில் பங்கேற்று வாக்களிக்கும் உரிமை பெற்றிருந்தனர். பெரும்பாலும் இந்திய ஜமீந்தார்களும், நிலக்கிழார்களும் தான் இம்முறையின் கீழ் சட்டமன்றத்துக்கு நியமனம் செய்யப்பட்டனர். இவர்களுள் காலனிய அரசுக்கு ஆதரவாகச் செயல்பட்டவர்களுக்கு பலமுறை பதவிகாலம் நீட்டிக்கப்பட்டது. எடுத்துக்காட்டாக ஜி. என். கணபதி ராவ் என்னும் உறுப்பினர் எட்டு முறை அவைக்கு நியமனம் செய்யப்பட்டார்; ஹுமாயூன் ஜா பகாதூர் என்பவர் தொடர்ந்து 23 ஆண்டுகள் சட்டமன்ற உறுப்பினராகப் பணியாற்றினார்; டி. ராமா ராவ், பி. சென்ஞ்சால் ராவ் ஆகியோர் ஆறாண்டுகள் உறுப்பினர்களாக இருந்தனர். இவர்களைத்தவிர இக்காலகட்டத்தில் உறுப்பினர்களாக இருந்தவர்களுள் குறிப்பிடத்தக்கவர்கள் வெம்பாக்கம் பாஷ்யம் அய்யங்கார், எஸ். சுப்ரமணிய அய்யர், சி. சங்கரன் நாயர் ஆகியோர். 1861-92 காலகட்டத்தில் சட்டமன்றம் மிகக்குறைவான நாட்களே கூடியது. சில ஆண்டுகளில் (1874, 1892) அவை ஒரு நாள் கூடக் கூட்டப்படவில்லை. சென்னை மாகாண ஆளுநர்கள் அவர்கள் கோடை விடுமுறைகளைக் கழிக்கும் உதகமண்டலத்தில் அவையைக் கூட்டுவதைப் பழக்கமாகக் கொண்டிருந்தனர். இந்தப் பழக்கம் இந்திய உறுப்பினர்களிடம் அதிருப்தியை உண்டாக்கியிருந்தது. மிகவும் குறைவான நாட்களே கூடிய சட்டமன்றம் ஒரு சில சட்ட முன்வரைவுகளையும் தீர்மானங்களையும் அவசர அவசரமாக நிறைவேற்றி வந்தது.
# தமிழ்நாடு சட்ட மேலவை

## இந்தியக் குடியரசு (1950-86)

1947 இல் இந்தியா விடுதலையடைந்து 1950 இல் குடியரசு நாடானது. புதிய இந்திய அரசியலமைப்பின் கீழ் மெட்ராஸ் லெஜிஸ்லேட்டிவ் கவுன்சில் சென்னை மாநிலத்தின் (பிரித்தானியாவின் இந்தியாவின் சென்னை மாகாணம், இந்தியக் குடியரசில் சென்னை மாநிலம் என்று வழங்கப்பட்டது) ஈரங்க சட்டமன்றத்தின் மேலவையாக நீடித்தது. இந்த அவை ஆளுநரால் கலைக்கப்பட முடியாத நிரந்தர அவையாக இருந்தது. அதன் உறுப்பினர்களின் பதவிகாலம் ஆறாண்டுகள். அவர்களுள் மூன்றில் ஒரு பகுதியினர் ஈராண்டுகளுக்கு ஒரு முறை ஓய்வு பெற்றனர். அவையின் உறுப்பினர் எண்ணிக்கை குறைந்தபட்சம் நாற்பதிலிருந்து அதிகபட்சம் கீழவை உறுப்பினர் எண்ணிகையில் மூன்றிலொரு பங்காக இருந்தது. உறுப்பினர்கள் தேர்ந்தெடுக்கப்பட்ட முறைகள் கீழில் உள்ள பட்டியலில் தரப்பட்டுள்ளன.  
| விகிதம் | தேர்ந்தெடுக்கும் முறை |  |
| --- | --- | --- |
| 1/6 | கலை, அறிவியல், இலக்கியம், கூட்டுறவு, சமூக சேவை போன்ற துறைகளில் தலைசிறந்த பணியாற்றியவர்கள்; அமைச்சரவையின் பரிந்துரையின் பேரில் ஆளுநரால் நியமிக்கப்படுவர் |  |
| 1/3 | சட்டமன்ற கீழவையின் உறுப்பினர்களால் விகிதாச்சார பிரநிதித்துவ முறையில் தேர்ந்தெடுக்கப்படுவர் |  |
| 1/3 | மாநகராட்சிகள், நகராட்சிகள் போன்ற உள்ளாட்சி அமைப்புகளால் தேர்ந்தெடுக்கப்படுவர் |  |
| 1/12 | இளங்கலைப் பட்டம் பெற்ற பட்டதாரிகளால் தேர்ந்தெடுக்கப்படுவர். |  |
| 1/12 | பள்ளி, கல்லூரி ஆசிரியர்களால் தேர்ந்தெடுக்கப்படுவர் | } |  
மேலவையின் உறுப்பினர் எண்ணிக்கை காலத்திற்கேற்ப மாறிக்கொண்டே இருந்தது. 1952-53 காலகட்டத்தில் அது 72 ஆக இருந்தது. அக்டோபர் 1, 1953 இல் ஆந்திர மாநிலம் பிரிந்து போனதால் 51 ஆகக் குறைந்தது. 1956 இல் 50 ஆகக் குறைந்த உறுப்பினர் எண்ணிக்கை 1957 இல் மீண்டும் உயர்ந்து 63 ஆனது. அதன் பின்னர் 1986 இல் மேலவை கலைக்கப்படும் வருடம் உறுப்பினர் எண்ணிக்கை 63 ஆகவே இருந்தது. உறுப்பினர்களுள் கீழவையும் உள்ளாட்சி அமைப்புகளும் தலா 21 பேரைத் தேர்ந்தெடுத்தன; ஆசிரியர்களும், பட்டதாரிகளும் 6 பேரைத் தேர்ந்தெடுத்தனர். மீதமுள்ள 9 பேர் அமைச்சரவையின் பரிந்துரைக்கேற்ப ஆளுநரால் நியமிக்கப்பட்டனர். மேலவை தன்னிச்சையாகச் சட்டங்களை இயற்றும் உரிமை பெற்றிருக்கவில்லை. கீழவையால் நிறைவேற்றப்பட்ட சட்ட தீர்மானங்களுக்கு ஒப்புதல் அளிக்கும் உரிமை மட்டுமே அளிக்கப்பட்டிருந்தது. இரு அவைகளுக்கும் முரண்பாடு ஏற்படுமெனில் கீழவையின் முடிவே இறுதியானதாக ஏற்றுக் கொள்ளப்பட்டது. 1969 இல் சென்னை மாநிலம் “தமிழ் நாடு” எனப் பெயர் மாற்றம் செய்யப்பட்டபோது, மேலவையின் பெயரும் ”தமிழ்நாடு லெஜிஸ்லேட்டிவ் கவுன்சில்” என்று மாற்றப்பட்டது.
# தமிழ்நாடு சட்ட மேலவை

## கலைப்பு

1986 இல் எம். ஜி. ராமச்சந்திரனின் (எம்.ஜி.ஆர்) அண்ணா திராவிட முன்னேற்றக் கழக அரசு தமிழ்நாடு சட்டமன்ற மேலவையை கலைத்தது. எம்ஜியார் தமிழ்த் திரைப்பட நடிகையான வெண்ணிற ஆடை நிர்மலாவை அதிமுக சார்பில் மேலவைக்கு நியமனம் செய்ய முடிவு செய்தார். ஏ. பி. சாந்தி என்ற இயற்பெயர் கொண்ட நிர்மலா ஏப்ரல் 23, 1986 இல் பதவிப் பிரமாணம் எடுத்துக் கொள்ள ஏற்பாடுகள் செய்யப்பட்டன. நிர்மலா முன்பு ஒருமுறை திவாலானவர். இந்திய அரசியலமைப்பின் 102-(1)c பிரிவின் படி திவாலான ஒருவர் நாடாளுமன்ற உறுப்பினராகவோ மாநில சட்டமன்றங்களின் உறுப்பினராகவோ ஆக முடியாது. ஏப்ரல் 21 ஆம் தேதி, எஸ். கே. சுந்தரம் என்ற வழக்கறிஞர் இதனைக் குறிப்பிட்டு நிர்மலாவின் நியமனத்தை எதிர்த்துச் சென்னை உயர் நீதிமன்றத்தில் பொதுநல மனுவொன்றைத் தாக்கல் செய்தார். நிர்மலாவின் கடன்களை அடைப்பதற்காக எம்ஜியார் அதிமுக கட்சி நிதியிலிருந்து 4,65,000 ரூபாய்களை கடனாக நிர்மலாவுக்கு அளித்தார். இதன் மூலம் நிர்மலாவின் திவால் நிலையை மாற்ற முயன்றார். சென்னை மாநில நகரங்கள் திவால் சட்டம் 1909 இன் 31 ஆம் பிரிவின் படி, கடன்களை முழுமையாக அடைத்துவிட்ட ஒருவரின் திவால் நிலை நீக்கிக் கொள்ளப்பட வேண்டுமென நிர்மலாவின் வழக்கறிஞர் சுப்ரமணியம் பிச்சை வாதிட்டார். அவரது வாதத்தை ஏற்ற நீதிபதி, நிர்மலா திவாலானவர் அல்ல என்று அறிவித்தார். இந்த அறிவிப்பு நிர்மாலாவின் நியமனத்தை செல்லும்படியாக்கியது. ஆனால் திடீரென நிர்மலா தனது வேட்புமனுவை திருப்பிப் பெற்றுக் கொண்டார். இந்தச் சம்பவம்குறித்து சென்னை ஆளுனர் சுந்தர் லால் குராணா முதல்வர் எம்ஜியாரிடம் எப்படி திவாலான ஒருவரது வேட்பு மனு ஏற்றுக் கொள்ளப்பட்டது என்று விளக்கம் கேட்டார். இதனால் கோபம் கொண்ட எம்ஜியார் மேலவையைக் கலைக்க உத்தரவிட்டார். சட்டமன்ற மேலவையை கலைக்க மே 14 ஆம் தேதி கீழவையில் தீர்மானம் நிறைவேற்றப்பட்டது. பின்னர் இந்திய நாடாளுமன்றத்தின் இரு அவைகளிலும் தமிழ்நாடு சட்டமன்ற மேலவை (நீக்கம்) சட்டம், 1986 இல் நிறைவேற்றப்பட்டு, ஆகஸ்ட் 30, 1986 இல் இந்தியக் குடியரசுத் தலைவரின் ஒப்புதலைப் பெற்றது. நவம்பர் 1, 1986 இல் இந்தச் சட்டம் அமலுக்கு வந்து சட்டமன்ற மேலவை கலைக்கப்பட்டது. மே 4, 2010 இல் தமிழ்நாடு சட்டமன்ற மேலவைச் சட்டம், 2010 ஐ நடுவண் அமைச்சரவை ஏற்றுக்கொண்டது. அடுத்த இரு நாட்களில் அந்தச் சட்டம், நாடாளுமன்றத்தின் இரு அவைகளாலும் ஏற்றுக்கொள்ளப்பட்டு நிறைவேற்றப்பட்டது. 30 செப்டம்பர் 2010 அன்று இந்தியக் குடியரசுத் தலைவரால் மேலவை தொகுதிகள் பட்டியலை வெளியிட்டார். மேலவையை மீண்டும் அமைப்பதற்கான பணிகள் நடந்தன. ஆனால் 2011 சட்டமன்றத் தேர்தலில் அதிமுக வெற்றி பெற்று ஜெ. ஜெயலலிதா தமிழக முதல்வரான பின்னர், இம்மீட்டுருவாக்கம் கைவிடப்பட்டது.
# தமிழ்நாடு சட்ட மேலவை

## மேலவையிலிருந்து தேர்ந்தெடுக்கப்பட்ட முதல்வர்கள்

தமிழ்நாடு சட்டமன்றத்தின் மேலவை உறுப்பினர்கள் இரண்டு முறை தமிழ்நாட்டின் முதலமைச்சர்களாகத் தேர்ந்தெடுக்கப்பட்டுள்ளனர். 1952 இல் ராஜகோபாலாச்சாரி ஆளுநர் ஸ்ரீ பிரகாசாவால் மேலவைக்கு நியமனம் செய்யப்பட்டு முதல்வரானார். 1967 இல் முதல்வராகப் பதவியேற்ற கா. ந. அண்ணாதுரை முதல்வரான பின் மேலவைக்கு கீழவை உறுப்பினர்களால் தேர்ந்தெடுக்கப்பட்டார்.
# தமிழ்நாடு சட்ட மேலவை

## மேலும் பார்க்க

- தமிழ்நாடு சட்டமன்றம்
- தமிழ்நாடு சட்டப்பேரவைத் தலைவர் பட்டியல்
# கார்ட்டோசாட்-2பி

இந்த செயற்கைக்கோள் மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 பாகை அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.  
சூலை 22, 2010 அன்று கார்டோசாட்-2பி தனது விண்வெளிப் பாதையில் இருந்து அலகாபாத்தின் கோட்டை, திரிவேணி சங்கம் மற்றும் மதுரையின் மீனாட்சி அம்மன் கோவில் ஆகியற்றை படம் எடுத்த புகைப்படங்களை வெளியிடப்பட்டது. இந்த புகைப்படங்கள் 0.8 மீ பிரிதிறன் உடையது என்பது குறிப்பிடத்தக்கது. அதாவது 0.8 மீ உயரம் உள்ள பிம்பப்புள்ளியைக் கூட புகைப்படங்களில் தெளிவாய் காணலாம். 64 கிகா பைட்டுகள் கொள்ளளவு கொண்ட திண்மநிலைப் பதிவி இவ்வகையான புகைப்படங்களை பதிவு செய்ய அந்த கோளில் பொருத்தப்பட்டுள்ளது .
# கார்ட்டோசாட்-2பி

## புதிய தொழில்நுட்பங்கள்

கார்ட்டோசாட்-2 விண்ணை அடைந்ததும் சில தொந்தரவுகள் தந்தன. கார்ட்டோசாட்-2எ மேம்பட்ட ஒன்றாக இருந்து வந்தது. ஆனால் தற்போது கார்ட்டோசாட்-2பி பல புதிய தொழில்நுட்பங்களை கொண்டு நன்கு மேம்பட்ட புவிநோக்குச் கோளாக விளங்குகிறது. இதில் இரண்டு ஆடிகள் கொண்ட ஒற்றை அச்சு ஒளிப்படக் கருவி பொருத்தப்பட்டிருகிறது. இது கரிமப் பூச்சு வலுவூட்டு நெகிழி அடிப்படையிலான ஒளிக் கட்டகம், குறைந்த எடை, பெரிய வடிவ ஆடிகள், JPEG தரவு குறுக்கம், மேம்பட்ட திண்மநிலைப் பதிவி, உயர்-முறுக்கு எதிர்வினை சக்கரங்கள் மற்றும் அதிசெயல்திறன் கொண்ட விண்மீன் உணரிகள் போன்ற பல தொழில்நுட்பங்களைக் கொண்டதாகும்.
# கார்ட்டோசாட்-2பி

## கலைச்சொற்கள்

-
# நவமணிமாலை

**நவமணிமாலை** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். *நவம்* என்னும் வடமொழிச் சொல் தமிழில் *ஒன்பது* என்பதைக் குறிக்கும். எனவே நவமணிமாலை என்னும் சொல் ஒன்பது மணிகளைச் சேர்த்துக் கோர்த்த மாலை எனப் பொருள்படும். இதற்கு ஏற்ப, நவமணிமாலை வெண்பா முதலாகிய ஒன்பது வகையான பாக்களும் பாவினங்களும் சேர்ந்து அமைந்த ஒரு சிற்றிலக்கியம். இது அந்தாதியாகவே அமையும் என்பது பாட்டியல் இலக்கணம்.
# தசாங்கப்பத்து

**தசாங்கப்பத்து** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். தசாங்கம் என்பது, *தசம்*, *அங்கம்* என்னும் இரண்டு வடமொழிச் சேர்க்கையால் உருவானது. *தசம்* என்பது பத்து என்னும் பொருள் கொண்டது *அங்கம்* என்பது உறுப்பு. எனவே தசாங்கம் என்பது பத்து உறுப்புக்கள் எனப் பொருள்படும். மலை, ஆறு, நாடு, ஊர், மாலை, யானைப்படை, குதிரைப்படை, கொடி, முரசு, செங்கோல் எனும் பத்தும் அரசுக்கு உரிய உறுப்புக்களாகும். இப் பத்து உறுப்புக்களையும் பத்து நேரிசை வெண்பாக்களால் பாடுவதே தசாங்கப்பத்து ஆகும்.  
பிரபந்தத் திரட்டு என்னும் இலக்கணநூல் இதனைத் தசாங்க வன்னிப்பு எனக் குறிப்பிடுகிறது. வன்னிப்பு என்பது வருணனை.
# சின்னப்பூ

**சின்னப்பூ** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். மலை, ஆறு, நாடு, ஊர், மாலை, யானைப்படை, குதிரைப்படை, கொடி, முரசு, செங்கோல் எனும் அரசுக்கு உரிய பத்து உறுப்புக்களாகும் அவற்றின் சிறப்புத் தோன்ற நுறு, தொண்ணூறு, எழுபது அல்லது ஐம்பது பாடல்களால் பாடுவது சின்னப்பூ ஆகும். சின்னப்பூ சிற்றிலக்கியம் அரசர்களைப் பாடுவதற்கே உகந்தது.  
வேந்தருடைய *சின்னங்களைப்* பற்றிய சிற்றிலக்கியம் ஆதலால் இது சின்னப்பூ எனப் பெயர் பெற்றது. இதே கருப்பொருளைக் கொண்டு பத்துப் பாடல்களில் பாடப்படும் சிற்றிலக்கியம் தசாங்கப்பத்து எனப்படும்.
# சதகம்

**சதகம்** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். தமிழ் இலக்கியத்தில் சொல்லப்படும் அகப்பொருள் அல்லது புறப்பொருள் ஆகியவற்றில் ஏதாவது ஒன்றை அடிப்படையாகக் கொண்டு நூறு பாடல்களால் பாடப்படுவதே சதகம் என்பது பாட்டியல் நூல்களில் சொல்லப்படும் இலக்கணம். *சதம்* என்பது நூறு எனப்பொருள்படும் வடமொழிச் சொல். ஆகவே நூறு பாடல்களைக் கொண்ட சிற்றிலக்கியம் சதகம் எனப்பட்டது.
# சதகம்

## வகைகள்

சதகங்கள் பல பொருட்களைக் கொண்டவையாக அமைந்து உள்ளன. சமயத்துறையில் இவ்வகையைச் சேர்ந்த சிற்றிலக்கியங்கள் பெருமளவில் காணப்படுகின்றன. இவை, இறைவனை வழிபடுவதற்கான பக்திச் சதகங்கள், சமயக் கொள்கைகளை எடுத்தியம்பும் தத்துவச் சதகங்கள், வாழ்க்கை பற்றிக் கூறும் வாழ்வியல் சதகங்கள் எனப் பலவாறாக உள்ளன. நாட்டுப் பகுதிகளைப் பற்றிக்கூறும் சதகங்கள், பழமொழிச் சதகங்கள், நீதிகளைக் கூறும் சதகங்கள், மருத்துவம் சார்ந்த சதகங்கள் எனவும் பல வகைகள் உள்ளன.  
நாட்டுப் பகுதிகளைப் பற்றிக் கூறும் சதகங்களுக்கு எடுத்துக் காட்டாகப் பாண்டி மண்டல சதகம், சோழமண்டல சதகம், கொங்கு மண்டல சதகம், தொண்டைமண்டல சதகம், ஈழமண்டல சதகம் ஆகியவற்றைக் குறிப்பிடலாம். திருச்சதகம், திருத்தொண்டர் சதகம், யேசுநாதர் சதகம் என்பன சமயத் தொடர்புடையவை. செயங்கொண்டார் சதகம் பழமொழிகள் பற்றியது. கைலாசநாதர் சதகம் நீதிக் கருத்துக்களைக் கொண்டது.
# சதகம்

## சதக இலக்கிய வரலாறு

தமிழில் தோன்றிய முதல் சதக இலக்கியமாக மாணிக்கவாசகரின் திருச்சதகத்தைக் குறிப்பிடலாம். இச்சதகம் இயற்றப்பட்ட காலம் பொ.ஊ. ஒன்பதாம் நூற்றாண்டு. புலவர் ஒருவர் தாம் வாழ்ந்த நாட்டுப்புறப் பகுதியில் கண்டும் கேட்டும் அறிந்த செய்திகளைத் தொகுத்து ஒரு சதகம் பாடினார். உடனே வேறு சில புலவர்களும் நாட்டின் மற்றப் பகுதிகளின் நிகழ்ச்சிகளைத் தொகுத்துச் சதகங்கள் பாடினர். அவ்வாறு தோன்றியவை தொண்டை மண்டல சதகம், பாண்டி மண்டல சதகம், சோழ மண்டல சதகம், கொங்கு மண்டல சதகம், ஈழ மண்டல சதகம், நந்தி மண்டல சதகம் ஆகிய சதக இலக்கியங்கள்.  
அடியார்களின் வரலாறுகளைத் தொகுத்துக் கூறுவதில் ஆர்வம் கொண்ட ஒருவர் திருத்தொண்டர் சதகம் இயற்றினார். நாட்டில் உள்ள பல பழமொழிகளைத் தொகுத்து, அவற்றை அமைத்துப் பாடிய சதகங்களும் உள்ளன. தண்டலையார் சதகம், கோவிந்த சதகம் என்பவை பழமொழிகளை அமைத்து, தெய்வ வழிபாட்டுடன் சேர்த்து இயற்றப்பட்டவை. ஜெயங்கொண்டார் சதகத்தில் பழமொழிகளும் அவற்றை விளக்கும் கதைகளும் நிகழ்ச்சிகளும் சேர்க்கப்பட்டுள்ளன. வாழ்க்கைக்கு உரிய நீதிகளை எடுத்துக் கூறும் சதகங்கள் சில உண்டு. கைலாச நாதர் சதகம் என்பதில் நீதிகள் மட்டும் அல்லாமல், சோதிடம் உடலோம்பல் முதலியன பற்றிய கருத்துகளும் கூறப்பட்டுள்ளன.  
திருவண்ணாமலை, திருப்பதி முதலான தலங்களின் தெய்வங்களை வழிபடும் முறையில் அமைந்த சதகங்கள் பல உண்டு. இசுலாமிய மதத்தவர் பாடிய சதகங்கள் அகத்தீசர் சதகம், அரபிச் சதகம் முதலியன. இவ்வாறு பலவகைக் காரணம் பற்றியும், பல தலங்களைப் புகழ்ந்தும் பல வகைப் புலவர்களால் இயற்றப்பட்டவைதாம் சதக இலக்கியங்கள்.
# சதகம்

## காலம்

இன்று கிடைக்கும் சதகங்களுள் பழையது மாணிக்கவாசகரின் திருச்சதகம் ஆகும். இது ஒன்பதாம் நூற்றாண்டைச் சேர்ந்தது. 11 ஆம் நூற்றாண்டில் ஆறைக் கிழார் என்னும் புலவர் கார்மண்டல சதகம் என்னும் நூலை இயற்றினார். பின்னர், 17 ஆம் நூற்றாண்டில் படிக்காசுப் புலவரின் தண்டலையார் சதகம், கொங்கு மண்டல சதகம், தொண்டைமண்டல சதகம், குணங்குடி மஸ்தான் சாகிபுவின் நந்தீசர் சதகம், முகைதீன் சதகம் போன்ற நூல்கள் எழுந்தன. கைலாசநாதர் சதகம், அம்பலவாணக் கவிராயரின் அறப்பளீசுர சதகம், சாந்தலிங்க அடிகளாரின் வைராக்கிய சதகம் ஆகியன பொ.ஊ. 18ஆம் நூற்றாண்டில் இயற்றப்பட்டவை. பொ.ஊ. 19ஆம் நூற்றாண்டில் இயேசுநாதர் திருச்சதகம் என்பது யாழ்ப்பாணத்தாராகிய சதாசிவப் பிள்ளை இயேசுநாதரைப் போற்றி எழுதிய சதகம், செயங்கொண்டர் சதகம், ஈழமண்டல சதகம் போன்ற நூல்கள் எழுந்தன. மலைக்கொழுந்துக் கவிராயர் இயற்றிய திருத்தொண்டர் சதகம் 20 ஆம் நூற்றாண்டைச் சேர்ந்தது.
# சதகம்

## அமைப்பும் சிறப்பும்

சதக இலக்கியங்கள் நூறு என்னும் எண்ணிக்கை அடிப்படையில் அமைந்தவை. எண்ணிக்கையால் பெயர் பெற்றவை. நூறு செய்யுட்கள் ஒவ்வொன்றிலும் இறுதியடியோ, அதற்கு முந்திய பகுதியோ ஒரே வகையான தொடரைப் பெற்று விளங்கும். பாடல் தோறும் பயின்று வரும். இவற்றை மகுடம் என்பர். எடுத்துக்காட்டாக, பாண்டி மண்டல சதகத்தின் செய்யுட்கள் பாண்டி மண்டலமே என்று முடியும். அறப்பளீசுர சதகத்தில் அறப்பளீசுர தேவனே என்று ஒவ்வொரு செய்யுளிலும் மகுடம் அமையும். ‘மயிலேறி விளையாடு குகனே புல் வயல் நீடுமலை மேவு குமரேசனே’ என்று குமரேச சதகத்தில் ஒவ்வொரு செய்யுளும் முடிவு பெறும்.  
சதகப்பாடல்கள் நீதி இலக்கியத்திலும் சிறப்பிடம் பெறுகின்றன. நீதி கூறும் இலக்கியத்தில், சதகங்கள் மக்கள் செல்வாக்குப் பெற்றவை. கலைக்களஞ்சியம் போன்றவை இல்லாத அக்காலத்தில் கற்பவர்க்குத் தேவையான பல குறிப்புகளையும் இவ் விலக்கியங்களில் புலவர்கள் தந்திருக்கிறார்கள். திருமாலின் அவதாரங்களைக் குறித்தும், புராணங்கள் குறித்தும் அறங்கள் முப்பத்திரண்டு என்னென்ன என்பது பற்றியும் விளக்கம் தரப்படுகிறது. இவ்வாறு பலவற்றைக் கூறுவதற்குச் சதகச் செய்யுட்கள் பயன் பட்டன.  
நூறு பழமொழிகளை நூறு செய்யுட்களில் அமைத்து இயற்றப்பட்ட நூல் தண்டலையார் சதகம் ஆகும். குமரேச சதகம், சிலவகை மனிதர்களைப் பேய்கள் என்று குறிப்பிட்டு அவர்களின் குற்றங்களை எடுத்துக் காட்டுகிறது. கடன் தந்தவர் வந்து திருப்பிக் கேட்கும்போது முகம் கடுகடுப்பவர் பேயாம்.
பெரிய பதவி வந்த போது செருக்கோடு நடப்பவர் பேய். பகைவரின் சொல்லை மதித்து அதில் மயங்கி அகப்படுவோர் பேய். இலஞ்சம் வாங்கும் ஆசையால் பிறர்க்குத் துன்பம் செய்பவர் பேய். மனைவி வீட்டில் இருக்கப் பரத்தையரை நாடிச் செல்வோர் பேய். இவ்வாறு நீதிகள் வெவ்வேறு வகையாக உணர்த்தப்படுதல் காணலாம்.
# சதகம்

## சதகங்கள் சில

- திருச்சதகம் - மாணிக்க வாசகர் - பொ.ஊ. 9-ம் நூற்றாண்டு
- கார்மண்டல சதகம் - ஆறைக்கிழார் - 11-ம் நூற்றாண்டு
- சோழமண்டல சதகம் - ஆத்மநாத தேசிகர் - 18-ம் நூற்றாண்டு
- வைராக்ய சதகம் - சாந்தலிங்க சுவாமிகள் - 18-ம் நூற்றாண்டு
- கைலாசநாதர் சதகம் - சிதம்பரவாணர் - 18-ம் நூற்றாண்டு
- மயிலாசல சதகம் - நமச்சிவாய நாவலர் - 18-ம் நூற்றாண்டு
- அருணாசல சதகம் - காஞ்சி சபாபதி முதலியார் - 18-ம் நூற்றாண்டு
- அறப்பளீசுர சதகம் - அம்பலவாணக் கவிராயர் - 18-ம் நூற்றாண்டு
- கொங்குமண்டல சதகம் - விசயமங்கலம் கார்மேகக் கவிஞர் - 18-ம் நூற்றாண்டு
- குமரேச சதகம் - குருபத தேசிகர் - 18-ம் நூற்றாண்டு
- அகத்தீசர் சதகம் - குணங்குடி மஸ்தான் சாகிபு - 19-ம் நூற்றாண்டு
- செயங்கொண்டார் சதகம் - முத்தப்பச் செட்டியார் - 19-ம் நூற்றாண்டு
- ஈழமண்டல சதகம் - கணபதிப்பிள்லை - 19-ம் நூற்றாண்டு
- திருத்தொண்டர் சதகம் - மலைக்கொழுந்துக் கவிராயர் - 20-ம் நூற்றாண்டு
- பாண்டிமண்டல சதகம்
- தொண்டைமண்டல சதகம்
- தண்டலையார் சதகம் - படிக்காசுப் புலவர்
- காசி விசுவநாத சதகம் - கனகராச ஐயர்
- அரபிச் சதகம்
# நாழிகைவெண்பா

**நாழிகைவெண்பா** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். இது நாழிகைவெண்பா, நாழிகைக்கவி, நாழிகைச்செய்யுள், கடிகைவெண்பா போன்ற பெயர்களாலும் குறிப்பிடப்படுகின்றது. அமரர்களிடத்தும், அரசர்களிடத்தும் நிகழ்பவற்றை நாழிகைக்கு ஒன்றாக முப்பத்திரண்டு நேரிசை வெண்பாக்களில் கூறுவது நாழிகைவெண்பா ஆகும்.
# பதிற்றந்தாதி

**பதிற்றந்தாதி** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். பத்து வெண்பாக்களால் அல்லது பத்துக் கலித்துறைப் பாடல்களினால் பொருள் தோன்றப் பாடுவதே பதிற்றந்தாதி என்பது பாட்டியல் நூல்கள் கூறும் இலக்கணம். இது அந்தாதியாக அமைந்திருக்கும்.
# கார்ட்டோசாட்-2எ

**கார்ட்டோசாட்-2எ** (Cartosat-2A) என்பது கதிரவனொத்துப் பாதையில் வலம்வரும் ஓர் பூமி கண்காணிப்பு செயற்கைக்கோள் அல்லது செய்மதியாகும்.இந்தக் கோளை வடிவமைத்து, ஏவி, பராமரித்து வருவது இந்திய விண்வெளி ஆய்வு மையம் ஆகும். இது அம்மையத்தின் பதிமூன்றாவது இந்திய தொலையுணர்வு செயற்கைக்கோள் ஆகும். இது முனைய துணைக்கோள் ஏவுகலத்தினால்( PSLV-C9) ஏப்ரல் 28, 2008 அன்று விண்ணில் ஏவியதாகும்.  
இந்த செயற்கைக்கோள் மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 கோண அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.
# கார்ட்டோசாட்-2எ

## மேலும் பார்க்க

- கார்ட்டோசாட்-2
# உற்பவமாலை

**உற்பவமாலை** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். திருமாலின் பிறப்பை பத்து ஆசிரிய விருத்தங்களால் வாழ்த்தித் தலைவனைக் காப்பாற்றுமாறு வேண்டிப் பாடுவதே உற்பவபாலை சிற்றிலக்கியத்துக்கான இலக்கணம் ஆகும்.. இச் சிற்றிலக்கிய வகையைத் தசப்பிராதுற்பவம், அரிபிறப்பு ஆகிய பெயர்களாலும் குறிப்பிடுவது உண்டு.
# பல்கலைக்கழகங்களுக்கான வானியல், வானியற்பியல் மையம்

இந்தியப் பல்கலைக்கழகங்களில் வானியல், வானியற்பியலில் செயலார்ந்த குழுக்களை உருவாக்கவும் வளர்க்கவும் பல்கலைக்கழக மானியக் குழுவினால் தொடங்கப்பட்ட ஒரு தன்னாட்சி நிறுவனமே **பல்கலைக்கழகங்களுக்கான வானியல், வானியற்பியல் மையம்** (Inter University Centre for Astronomy and Astrophysics - IUCAA - **ஐயூக்கா** ); இது பூனாவிலுள்ளது. பல்கலைக்கழகங்களிடையில் வானியல்-வானியற்பியல் கற்பித்தல், ஆராய்ச்சி, வளர்ச்சி ஆகிய துறைகளில் தலைசிறந்த மையமாக இருப்பதே ஐயூக்காவின் நோக்கமாகும்.
# பல்கலைக்கழகங்களுக்கான வானியல், வானியற்பியல் மையம்

## கலைச்சொற்கள்

- செயலார்ந்த - active; தன்னாட்சி - autonomous.
# வரலாற்று வஞ்சி

**வரலாற்று வஞ்சி** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். அரசன் படையெடுத்துச் செல்வதை ஆசிரியப்பாவால் எடுத்துக்கூறுவதே வரலாற்று வஞ்சி எனப்படும்..  
வஞ்சிப்பாவால் வாழ்த்துவது வரலாற்று வஞ்சி
# வரலாற்று வஞ்சி

## இவற்றையும் காண்க

- சிற்றிலக்கிய வகை
# வரலாற்று வஞ்சி

## கருவி நூல்கள்

- பிரபந்தத் திரட்டு
- பிரபந்த தீபம்
- பிரபந்த தீபிகை
- பிரபந்த மரபியல்
# அலங்காரபஞ்சகம்

**அலங்காரப் பஞ்சகம்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். வெண்பா, கலித்துறை, அகவல், விருத்தம், சந்தவிருத்தம் என்னும் ஐந்து பாவகைகளும் மாறி மாறி வர நூறு பாடல்களைக் கொண்டதே அலங்காரப் பஞ்சகம் என்பது பாட்டியல் இலக்கணம். .
# வளமடல்

**வளமடல்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். சில பாட்டியல் நூல்கள் இதற்கு **மடல்** என்றே பெயர் குறிப்பிடுகின்றன. இச்சொல் பழந்தமிழ் அகப்பொருள் இலக்கியங்களில் காணப்படும் மடலூர்தலைக் குறிக்கிறது. தான் விரும்பும் ஒருத்தியை அடைய முடியாத ஒருவன் அப்பெண்னை அடைவதற்காக ஊராரின் ஆதரவை வேண்டிப் பனை மடலால் குதிரை வடிவம் செய்து அதன் மீது ஏறி ஊரில் உலா வருவதே மடலூர்தல் எனப்படுகிறது.தமிழில் ஆடவரே மடலேறுவதாக அச்சுறுத்துவதும் மடலேறுவதும் உண்டு. மகளிர்க்கு அது மரபன்று. ஆயினும் தம்மைத் தலைவியாக பாவித்து பாடும் திருமங்கை ஆழ்வார் மடற்கூற்று மகளிரிடமும் அமையலாம் என இறைவன்மீது கொண்ட காதல் புலப்படப் பாடுகிறார். அறம், பொருள், வீடு ஆகியவற்றை இகழ்ந்து, காம இன்பமே சிறப்பு என்பதைக் கருப்பொருளாகக் கொண்டு பாடப்படும் சிற்றிலக்கியமே வளமடல் ஆகும். இது தனிச்சொல் இன்றி இன்னிசைக் கலிவெண்பாவில் அமையும். பாட்டுடைத் தலைவனின் பெயருக்கு ஏற்ற எதுகை வைத்துத் தலைவன் மடலேறுவதாகக் கூறி ஈரடி எதுகை வரப் பாடுவது வளமடலுக்குரிய இலக்கணம் ஆகும்.
# வளமடல்

## மடல் நூல்கள்

- சித்திர மடல்
- வருணகுலாதித்தன் மடல்
- சிறிய திருமடல்
- பெரிய திருமடல்
# எண்செய்யுள்

**எண்செய்யுள்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். பாட்டுடைத் தலைவன் ஒருவனின் ஊரையும் பெயரையும் சிறப்பித்து, பத்து முதல் ஆயிரம் பாடல்கள் வரை அமையப்பெற்றது இச் சிற்றிலக்கியம். இதன் பெயர் இதில் உள்ள பாடல்களின் எண்ணிக்கையைக் குறித்து அமையும். முத்தொள்ளாயிரம் என்னும் நூலை எடுத்துக் காட்டாகக் கொள்ளலாம். இந்நூல் சேர, சோழ, பாண்டியர்களைப் பாட்டுடைத் தலைவர்களாகக் கொண்டு ஒவ்வொருவர் மீதும் தொள்ளாயிரம் பாடல்கள் அமையப் பாடப்பெற்றது. இதனாலேயே இது முத்தொள்ளாயிரம் (மூன்று தொள்ளாயிரம்) எனப் பெயர் பெற்றது.  
ஒரு குறிப்பிட்ட எண்ணிக்கை கொண்ட பாடலை இறைவன் குடிகொண்டுள்ள அல்லது அரசன் வாழும் ஊரின் பெயரைச் சொல்லிப் புகழ்வது எண்செய்யுள். திருஈங்கோய்மலை எழுபது, திருவொற்றியூர் ஒருபா ஒருபது போன்ற நூல்களை இதற்கு எடுத்துக்காட்டாகக் குறிப்பிடலாம்.
# எண்செய்யுள்

## எண்செய்யுள் நூல்கள் சில

- முத்தொள்ளாயிரம்
- அரும்பைத்தொள்ளாயிரம்
# நானாற்பது (பாட்டியல்)

**நானாற்பது** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். இதை, **நாற்பது** என்றும் சில நூல்கள் குறிப்பிடுகின்றன. காலம், இடம் பொருள் போன்றவை கருப்பொருளாக வர நாற்பது வெண்பாக்களால் அமைவது நானாற்பது என்னும் சிற்றிலக்கியம். எடுத்துக்காட்டாக, கார்காலத்தைக் கருப்பொருளாகக் கொண்ட கார்நாற்பது என்னும் நூல் காலம் சார்ந்த நானாற்பது. இதுபோல, போர்க்களம் பற்றிக் கூறும் களவழிநாற்பது இடம் சார்ந்தது. செய்வதற்கு இனிய பொருள்கள் பற்றிக் கூறும் இனியவை நாற்பது பொருள் சார்ந்தது.
# முலைப்பத்து

**முலைப்பத்து** என்பது தமிழில் சிற்றிலக்கியங்கள் என்றும் வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். பெண்களின் முலைகளைப் பத்து ஆசிரிய விருத்தங்களினால் அல்லது பத்துக் கலித்துறைப் பாக்களினால் வருணித்துப் பாடுவதே முலைப்பத்து எனப் பாட்டியல் இலக்கண நூல்கள் கூறுகின்றன. இதைப் **பயோதரப்பத்து** எனவும் சில நூல்கள் குறிப்பிடும். *பயோதரம்* என்பது வடமொழியில் முலையைக் குறிக்கும் ஒரு சொல்லாகும்.
# நயனப்பத்து

**நயனப்பத்து** என்பது தமிழில் சிற்றிலக்கியங்கள் என்றும் வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். *நயனம்* என்பது வடமொழியில் கண்ணைக் குறிக்கும் ஒரு சொல். எனவே, கண்களைப் பத்து ஆசிரிய விருத்தங்களினால் அல்லது பத்துக் கலித்துறைப் பாக்களினால் வருணித்துப் பாடுவதே நயனப்பத்து எனப் பாட்டியல் இலக்கண நூல்கள் கூறுகின்றன.
# உலாமடல்

**உலாமடல்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். *மடல்* எனும் சொல் பழந்தமிழ் அகப்பொருள் இலக்கியங்களில் காணப்படும் மடலூர்தலைக் குறிக்கிறது. தான் விரும்பும் ஒருத்தியை அடைய முடியாத ஒருவன் அப்பெண்னை அடைவதற்காக ஊராரின் ஆதரவை வேண்டிப் பனை மடலால் குதிரை வடிவம் செய்து அதன் மீது ஏறி ஊரில் உலா வருவதே மடலூர்தல் எனப்படுகிறது. பெண்ணொருத்தியைக் கனவில் கண்டு கனவிலேயே அவளுடன் கூடிய ஒருவன், கனவு முடிந்த நிலையில் அவளை அடைவதற்கு மடலூர்வேன் எனக் கூறுவதாகப் பாடுவது உலாமடல் ஆகும். இது கலிவெண்பாவில் அமையும்.
# அனுராகமாலை

**அனுராகமாலை** அல்லது **அநுராகமாலை** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். பெண்ணொருத்தியைக் கனவில் கண்டு கனவிலேயே பழகி அவளுடன் கூடிய ஒருவன், கனவு முடிந்த நிலையில் அது பற்றித் தனது தோழனுக்கு உரைப்பதாகப் பாடுவதே அனுராகமாலை எனும் சிற்றிலக்கியம் இது நேரிசைக் கலிவெண்பாவில் அமையும்.
# தாரகைமாலை

**தாரகைமாலை** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். இப்பெயரிலான சிற்றிலக்கியம் குறித்து இரண்டு வகையான இலக்கணங்கள் பாட்டியல் நூல்களில் காணப்படுகின்றன. கற்பிற் சிறந்த அருந்ததியை ஒத்த மகளிரின் கற்பின் சிறப்புப் பற்றிப் பாடுவதே தாரகைமாலை எனச் சில பாட்டியல் நூல்கள் கூறுகின்றன. ஆனால், அசுவினி முதல் ரேவதி வரையான இருபத்தேழு நட்சத்திரங்களின் சிறப்புக்களைக் கூறுவதே தாரகைமாலை என்பது வேறு சில பாட்டியல் நூல்களின் இலக்கணம்.
# ஆகஸ்ட் 2010

**ஆகஸ்ட் 2010**, ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி ஆவணி மாதம் ஆகஸ்ட் 17, செவ்வாய்க்கிழமை தொடங்கி, செப்டம்பர் 16 வியாழக்கிழமை முடிவடையும்.
# ஆகஸ்ட் 2010

## சிறப்பு நாட்கள்

- ஆகஸ்ட் 1 - உலக தாய்ப்பால் நாள்
- ஆகஸ்ட் 1 - உலக சாரணர் நாள்
- ஆகஸ்ட் 3 - ஆடிப்பெருக்கு
- ஆகஸ்ட் 4 - மூர்த்தி நாயனார் குருபூசை
- ஆகஸ்ட் 4 - புகழ்ச்சோழ நாயனார் குருபூசை
- ஆகஸ்ட் 7 - கூற்றுவ நாயனார் குருபூசை
- ஆகஸ்ட் 9 - ஆடி அமாவாசை
- ஆகஸ்ட் 12 - ஆடிப் பூரம்
- ஆகஸ்ட் 12 - ரமலான் நோன்பு ஆரம்பம்
- ஆகஸ்ட் 14 - பெருமிழலைக் குறும்பர் குருபூசை
- ஆகஸ்ட் 15 - இந்திய விடுதலை நாள்
- ஆகஸ்ட் 15 - சேரமான் பெருமாள் நாயனார் குருபூசை
- ஆகஸ்ட் 15 - சுந்தரமூர்த்தி நாயனார் குருபூசை
- ஆகஸ்ட் 15 - தேவமாதா மோட்சத்திற்கான திருநாள்
- ஆகஸ்ட் 20 - வரலட்சுமி விரதம்
- ஆகஸ்ட் 24 - ஆவணி அவிட்டம்
- ஆகஸ்ட் 31 - மலேசியா விடுதலை நாள்
# ஆகஸ்ட் 2010

## நிகழ்வுகள்

---
# பாதாதிகேசம்

**பாதாதிகேசம்** என்பது, பிரபந்தம் என வடமொழியில் வழங்கும் தமிழ்ச் சிற்றிலக்கிய வகைகளுள் ஒன்று. பாதாதிகேசம் என்பது பாதம் முதல் கேசம் வரை என்னும் பொருள் தரும் வடமொழிச் சொல்லாகும். இங்கே *கேசம்* என்பது தலைமுடியைக் குறிக்கும். இதற்கு அமையக் கலிவெண்பாவால் பாதத்தில் தொடங்கி தலைமுடி வரையான உறுப்புக்களைக் கூறிப் பாடுதல் பாதாதிகேசம் எனப்படும். .  
இறைவனையும், இறைவனைப் போல் கருதப்படுபவர்களையும் பாதாதிகேசமாகப் பாடுவது மரபு.
# கேசாதிபாதம்

**கேசாதிபாதம்** என்பது, பிரபந்தம் என வடமொழியில் வழங்கும் தமிழ்ச் சிற்றிலக்கிய வகைகளுள் ஒன்று. கேசாதிபாதம் என்பது கேசம் முதல் பாதம் வரை என்னும் பொருள்தரும் வடமொழிச் சொல்லாகும். இங்கே *கேசம்* என்பது தலைமுடியைக் குறிக்கும். இதற்கு அமையக் கலிவெண்பாவால் தலைமுடி தொடங்கி பாதம் வரையான உறுப்புக்களைக் கூறிப் பாடுதல் கேசாதிபாதம் எனப்படும். .  
இறைவனையும், இறைவனைப் போல் கருதப்படுபவர்களையும் தவிர ஏனையோரைக் கேசாதிபாதமாகப் பாடுவது மரபு.
# 1856

**1856** (**MDCCCLX**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.
# 1856

## நிகழ்வுகள்

- மார்ச் 31 - கிரிமியப் போரை முடிவுக்குக் கொண்டு வர பாரிஸ் உடன்பாடு எட்டப்பட்டது.
- ஜூன் 24 - இலங்கையில் முதன் முறையாக புகைப்படக் கலை (*photographic art*) பார்ட்டிங் என்பவரால் அறிமுகப்படுத்தப்பட்டது.
- ஜூலை 17 - பென்சில்வேனியாவில் இரண்டு தொடருந்துகள் நேருக்கு நேர் மோதிக்கொண்டதில் 60 இற்கும் அதிகமானோர் உயிரிழந்தனர்.
- ஆகஸ்ட் 10 - லூசியானாவில் இடம்பெற்ற சூறாவளியில் லாஸ்ட் தீவு அழிந்து பல சிறிய தீவுகளாகப் பிரிந்தன. 400 பேருக்கு மேல் உயிரிழந்தனர்.
- டிசம்பர் 9 - ஈரானிய நகரம் புஷேஹர் பிரித்தானிய ஆக்கிரமிப்புப் படைகளிடம் வீழ்ந்தது.
# 1856

## பிறப்புகள்

- மே 6 - சிக்மண்ட் பிராய்ட், ஆஸ்திரிய உளநோய் மருத்துவர் (இ. 1939)
- ஜூலை 10 - நிக்கோலா தெஸ்லா, செர்பியக் கண்டுபிடிப்பாளர் (இ. 1943)
- ஜூலை 23 - பால கங்காதர திலகர், இந்திய விடுதலைப் போராட்ட வீரர் (இ. 1920)
- ஜூலை 26 - ஜார்ஜ் பெர்னாட் ஷா, அயர்லாந்து நாடக ஆசிரியர் (இ. 1950)
- டிசம்பர் 18 - ஜெ. ஜெ. தாம்சன், ஆங்கில இயற்பியலார் (இ. 1940)
- அம்பலவாணர் கனகசபை, இலங்கைத் தமிழ் அரசியல்வாதி, இலங்கை சட்டவாக்கப் பேரவை உறுப்பினர் [இ. 1927)
# 1856

## இறப்புகள்

- ஜூன் 26 - மக்சு இசுரேனர், ஜெர்மனிய மெய்யியலாளர் (பி. 1806)
- ஜூலை 9 - அமேடியோ அவகாதரோ, இத்தாலிய வேதியியலாளர் (பி. 1776]])
- ஜூலை 29 - ராபர்ட் சூமான், ஜெர்மனிய இசையமைப்பாளர் (பி. 1810]])
# குழமகன் (பாட்டியல்)

பாட்டியலில் **குழமகன்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். உயர்குலப் பெண்களின் கையில் உள்ள ஆண் குழந்தையைக் கண்டு அக் குழந்தையைப் புகழ்ந்து பாடுவதே குழமகன் என்பது பாட்டியல் இலக்கணம். இது கலிவெண்பாவில் அமையும். குழமகன் என்பது ஆண் குழந்தை என்று பொருள்படும். எனவே ஆண் குழந்தையைப் பாடும் இலக்கியமும் குழமகன் என்னும் பெயரைப் பெற்றது.
# குழமகன் (பாட்டியல்)

## குழமகன் இலக்கியங்கள் சில

குமரக் குழமகன்
# செருக்களவஞ்சி

**செருக்களவஞ்சி** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். *செருக்களம்* என்பது போர்க்களம் என்னும் பொருள் உடையது. போர்க்களத்தில் நிகழும் கொடூரங்களை ஆசிரியப் பாவினாலும், வஞ்சிப்பாவினாலும் கூறும்படி அமைந்ததே செருக்களவஞ்சி ஆகும். .  
போரில் அறுபட்டு வீழ்ந்த மனிதர், குதிரைகள், யானைகள் முதலானவற்றின் உடலங்களிலிருந்து, தசையையும், இரத்தத்தையும், பேய், பிசாசுகளும், கழுகு, நாய், காகம் முதலானவையும் எமது எமது என்று தின்று ஆரவாரம் செய்யும். பூதங்கள் இசைபாடி ஆடிக் களிக்கும் என்று செருக்களவஞ்சியில் கூறப்படுவன பற்றிப் பிரபந்த தீபிகை என்னும் பாட்டியல் நூல் விளக்குகிறது.
# ஆற்றுப்படை

**ஆற்றுப்படை** நூலுக்குத் தொல்காப்பியம் இலக்கணம் கூறுகிறது. சங்ககால எட்டுத்தொகை நூல்களில் ஆற்றுப்படைப் பாடல்கள் உள்ளன. சங்கநூல் பத்துப்பாட்டில் ஐந்து பாட்டுகள் ஆற்றுப்படை நூல்கள்.  
பிற்காலத்தில் ஆற்றுப்படை நூலைத் தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கலாயினர். இதனைப் பாட்டியல் வகைகளுள் ஒன்றாக்கினர். ஆற்றுப்படுத்துதல் என்பது வழிப்படுத்துதல் என்னும் பொருள் உடையது. விறலியர், பாணர், கூத்தர், பொருநர் என்போர் தமது வறுமையைப் போக்க வள்ளல்களிடம் சென்று பொருள் பெறுவது அக்கால வழக்கம். அவ்வாறு பரிசு பெற்றுச் செல்லும் மேற்கூறிய நால்வகைப் பிரிவினருள் ஒருவன், பரிசு பெறச் செல்லும் இன்னொருவனை வழிப்படுத்தும் முறையில் அமைவதே ஆற்றுப்படை ஆகும். அகவற்பாக்களாக அமையும் இப் பாடல்கள் தலைவனின் புகழ், கொடை, கொற்றம் ஆகியவை பற்றி எடுத்துக் கூறுவதாக அமையும்..  
- ஆற்றுப்படைப் பாடல்கள்
- பாணாற்றுப்படை
- புலவராற்றுப்படை
- விறலியாற்றுப்படை
- ஆற்றுப்படைப் பாட்டுகள்
1. திருமுருகாற்றுப்படை
1. பொருநராற்றுப்படை
1. சிறுபாணாற்றுப்படை
1. பெரும்பாணாற்றுப்படை
1. கூத்தராற்றுப்படை
- ஆற்றுப்படை இலக்கணம்
# பவுல் (எண்காலி)

**பவுல் என்ற எண்காலி** (*Paul the Octopus*) (பிறப்பு ஜனவரி 26 2008 - இறப்பு: அக்டோபர் 26 2010) இடச்சுலாந்து (ஜெர்மனியில்) உள்ள ஓபர்ஃகௌசனில் (Oberhausen) உள்ள கடல்வாழ் உயிரினங்கள் அருங்காட்சியகத்தில் இருந்தது. இது 2010ல் நடந்த உலகக் கோப்பை கால்பந்து போட்டியில் இடாய்ச்சுலாந்து அணி ஆடிய ஏழு ஆட்டங்களிலும் இறுதிப் போட்டியிலும் வெற்றி பெறுபவர்களை சரியாகக் கணித்ததால் உலகம் முழுவதும் பரவலாக அறியப்பெற்றது.
# ஊராட்சி ஒன்றியம்

மற்றும் கிராம ஊராட்சிகள் (ஊதா நிறத்தில்)]]
**பஞ்சாயத்து ஒன்றியம்** அல்லது **ஊராட்சி ஒன்றியம்** (**Panchayat Union** or **Block Development Office**), இந்தியாவின், தமிழ்நாட்டில், 1994ஆம் ஆண்டு தமிழ்நாடு உள்ளாட்சி சட்டத்தின்படி வட்டார அளவில் ஊராட்சி ஒன்றியங்கள் அமைக்கப்பட்டன.ஊராட்சி ஒன்றியத்தின் கீழ் கிராம ஊராட்சிகள் இயங்குகின்றன.  
தமிழ்நாடு ஊரக வளர்ச்சி மற்றும் ஊராட்சித் துறையின் கீழ் 388 ஊராட்சி ஒன்றியங்களும், 12,525 கிராம ஊராட்சிகளும் உள்ளன. அவற்றுள் நீலகிரி மாவட்டம் குறைந்த பட்சமாக நான்கு பஞ்சாயத்து ஒன்றியங்களும், விழுப்புரம் மாவட்டம் அதிக பட்சமாக 22 பஞ்சாயத்து ஒன்றியங்களையும் கொண்டுள்ளது.  
ஊராட்சி ஒன்றியங்கள் வட்டார வளர்ச்சி அலுவலர் தலைமையில் துணை வட்டார வளர்ச்சி அலுவலர்கள், ஊராட்சி விரிவாக்க அலுவலர்கள், மேலாளர், கணக்காளர் மற்றும் உதவியாளர்கள் ஊராட்சி ஒன்றியக் குழுவின் தீர்மானங்களை நிறைவேற்றுவர்.  
ஊராட்சி ஒன்றியங்கள் தமிழ்நாடு ஊரக வளர்ச்சி மற்றும் ஊராட்சித் துறை, மாவட்ட ஊரக வளர்ச்சி முகமை மற்றும் மாவட்ட ஆட்சித் தலைவரின் வழிகாட்டுதல்களின் படி இயங்குகிறது.
# ஊராட்சி ஒன்றியம்

## ஊராட்சி ஒன்றியக் குழுவின் அமைப்பு

கிராம ஊராட்சிகள் அடிப்படையில் ஊராட்சி ஒன்றியத்துக்கான வார்டுகள் பிரிக்கப்படுகின்றன. இந்த வார்டுகளில் இருக்கும் வாக்காளர்களைக் கொண்டு ஊராட்சி ஒன்றியக் குழுவிற்கான உறுப்பினர்கள் தேர்வு செய்யப்படுகின்றனர். இந்த ஊராட்சி ஒன்றியக் குழு உறுப்பினர்களின் பதவிக்காலம், ஐந்து ஆண்டுகளாக இருக்கிறது. இந்த ஊராட்சி ஒன்றியக் குழு உறுப்பினர்களில் இருந்து ஒருவர் ஊராட்சி ஒன்றியக்குழுத் தலைவராகவும், ஒருவர் ஊராட்சி ஒன்றியக்குழுத் துணைத்தலைவராகவும் தேர்வு செய்யப்படுகின்றார். ஊராட்சி ஒன்றியக் குழு உறுப்பினர்களைக் கொண்டு நடத்தப்படும் ஊராட்சி ஒன்றியக் குழுக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி ஊராட்சி ஒன்றிய ஆணையாளர், அந்தப் பணிகளைத் தனக்குக் கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாகப் போட்டியிட அனுமதி அளிக்கப்பட்டுள்ளது.
# ஊராட்சி ஒன்றியம்

## நிர்வாகம்

ஊராட்சி ஒன்றியத்தின் அன்றாட நிர்வாகம், **வட்டார வளர்ச்சி அலுவலர்** தலைமையில், துணை வட்டார வளர்ச்சி அலுவலர் (நிர்வாகம்), துணை வட்டார வளர்ச்சி அலுவலர் (இயக்குதல்), துணை வட்டார வளர்ச்சி அலுவலர் (கணக்குகள்), பஞ்சாயத்து விரிவாக்க அலுவலர், சமூகக் கல்வி மற்றும் மக்கள் தொடர்பு விரிவாக்க அலுவலர், மேலாளர், அலுவலக கண்காணிப்பாளர், கணக்காளர் மற்றும் கிராம நல அலுவலர்களால் இயங்கும் வட்டார வளர்ச்சி அலுவலகத்தால் நிர்வாகிக்கப்படுகிறது.
# ஊராட்சி ஒன்றியம்

## பணிகள்

தமிழ்நாடு பஞ்சாயத்துகள் சட்டம், ஆண்டு 1994, பிரிவு 112, பஞ்சாயத்து ஒன்றியத்தின் கடமைகளும் பணிகளும் வரையறுத்துள்ளது. அவைகளில் சில;
1. பஞ்சாயத்து ஒன்றியத்தின் சாலைகள் கட்டுமானம், பராமரிப்பு & மராமத்துப் பணிகள் மேற்கொள்தல்.
1. குடிக்க, குளிக்க, வெளுக்க தேவையான நீர் வினியோக கட்டுமானப் பணிகள் மேற்கொள்தல்.
1. ஆரம்ப & நடுநிலைப் பள்ளிக்கூடங்கள் கட்டுதல் மற்றும் பராமரித்தல்
1. பொதுச் சந்தைகள் கட்டுதல் மற்றும் அதை பராமரித்தல்
1. இந்திய அரசு மற்றும் தமிழ்நாடு அரசுகளின் கிராமப்புறத் திட்டங்களை நிறைவேற்றுதல்.
1. மலேரியா மற்றும் காலரா போன்ற தொற்று நோய்களை பரவாமல் தடுத்தல் மற்றும் மருத்துவ சிகிச்சை அளித்தல்.
1. ஊராட்சி மன்றங்களின் விரிவாக்கப் பணிகள் மேற்கொள்தல்.
# ஊராட்சி ஒன்றியம்

## நிதி ஆதாரங்கள்

பஞ்சாயத்து ஒன்றியங்கள் எவ்வித வரியை பொதுமக்களிடமிருந்து வசூலிக்க இயலாது. எனவே வரியற்ற சில கட்டணங்கள் வசூலிக்கிறது. அவைகள்;  
- வணிக நிறுவனங்களுக்கான உரிமக் கட்டணம், சந்தைக் கட்டணம், அபராதக் கட்டணம் மற்றும் வாடகை வருவாய்.
- தமிழ்நாடு அரசிடமிருந்து ஒதுக்கப்பட்ட மற்றும் பகிர்வு வருவாய் (Assigned & shared revenues): தமிழ்நாடு அரசு வசூலிக்கும் முத்திரைக் கட்டணம் மற்றும் கேளிக்கை வரி மீதான கூடுதல் வரிகளில் (Surcharge) ஒரு பங்கு பஞ்சாயத்து ஒன்றியங்களுக்கு, மானியங்கள் வழங்கல் விதிகளின் படி, மாநில அரசு நிதி வழங்குகிறது. சுரங்கங்கள் மற்றும் கனிம வளங்களிலிருந்து தமிழ்நாடு அரசிற்கு வரும் வருவாயில் ஐம்பது விழுக்காட்டுத் தொகையை, பஞ்சாயத்து ஒன்றியங்களுக்கு பகிர்ந்தளிக்கப்படுகிறது.  
;மானியங்கள்
பஞ்சாயத்து ஒன்றியப் பகுதிகளில், மகப்பேறு மருத்துவ மனைகள் மற்றும் ஆரம்ப சுகாதார நிலையங்கள் அமைக்கத் தேவையான நிதிக்கு, தமிழ்நாடு அரசு மற்றும் இந்திய அரசு வழங்கும் மானியத் தொகைகளை, தமிழ்நாடு அரசின் மாநில நிதிக் குழு (State Finance Commission) பஞ்சாயத்து ஒன்றியங்களுக்கு வழங்குகிறது.
# ஊராட்சி ஒன்றியம்

## நிதி ஆதாரங்கள்

### செலவிடும் அதிகாரம்

பஞ்சாயத்து ஒன்றியக் குழுவிற்கு, ஒரு பணியை நிறைவேற்ற, அதிக பட்சமாக ரூபாய் பத்து இலட்சம் வரை ஒன்றியத்தின் பொது நிதியிலிருந்து செலவு செய்து கொள்ள அதிகாரம் உள்ளது. இதற்கு மேலிட அனுமதி தேவையில்லை.  
ரூபாய் பத்து இலட்சம் முதல் 50 இலட்சம் முடிய செலவினங்களுக்கு, மாவட்ட ஆட்சியரியன் அனுமதியும், 50 இலட்சத்திற்கு மேற்பட்ட செலவினங்களுக்கு ஊரக வளர்ச்சி மற்றும் ஊராட்சித் துறை (Rural development and Pachayat raj Department) இயக்குனரின் அனுமதி தேவை.
இருப்பினும் இந்திய அரசு மற்றும் தமிழ்நாடு அரசின் திட்ட ஒதுக்கீடு நிதிகளை செலவிட மாவட்ட ஆட்சியரின் அனுமதி பெறவேண்டும்.
# ஊராட்சி ஒன்றியம்

## இதனையும் காண்க

- தமிழ்நாட்டின் ஊராட்சி ஒன்றியங்கள்
- வட்டார வளர்ச்சி அலுவலகம்
# மூச்சுப் பெருங்குழாய்த் திறப்பு

**''மூச்சுப் பெருங்குழாய்த் திறப்பு**' (tracheostomy) என்பது மூச்சுப் பெருங்குழாயின் முன்புறச் சுவரில் துளையிட்டு குழாய் ஒன்றைச் செருகுவதின் மூலம் நோயர் மூக்கு வழியாகுவோ வாய் வழியாகவோ மூச்சு விடாமல் செயற்கையாக உண்டாக்கப்பட்ட இத் துளையின் (stoma) மூலம் மூச்சு விடும் படி செய்வது ஆகும். இது உடனடி காரணங்களுக்காகவோ அல்லது திட்டமிட்ட அறுவை சிகிச்சைகளின் போதோ செய்யப்படலாம்.
# மூச்சுப் பெருங்குழாய்த் திறப்பு

## காரணங்கள்

### அ. மூச்சுத் தடை நிலை

#### 1. தொற்று

திடீர் குரல்வளை-மூச்சுப் பெருங்குழாய்- காற்றுக்கிளைக் குழாய்த் தொற்று
திடீர் குரல்வளை மூடித் தொற்று
நா சீழ்க்கட்டி
# மூச்சுப் பெருங்குழாய்த் திறப்பு

## காரணங்கள்

### அ. மூச்சுத் தடை நிலை

#### 2. அடிபடுதல்

குரல் வளை மற்றும் மூச்சுப் பெருங்குழாயில் ஏற்படும் வெளிக்காயம்
அகநோக்கிகள் பயனபாட்டால் ஏற்பட்டால் உண்டான காயம்
கீழ்த்தாடை முக எலும்பு முறிவு
# மூச்சுப் பெருங்குழாய்த் திறப்பு

## காரணங்கள்

### அ. மூச்சுத் தடை நிலை

#### 3. புற்று

மூச்சுப் பாதையில் வளரும் தீங்கற்ற மற்றும் கொடிய புற்றுக்கட்டிகள்
# மூச்சுப் பெருங்குழாய்த் திறப்பு

## காரணங்கள்

### அ. மூச்சுத் தடை நிலை

#### 5. மூச்சுப் பாதை கோழைப் படல வீக்கம்

நீராவி, எரிச்சலூட்டும் புகைகள், ஒவ்வாமை, கதிர் வீச்சு
# மூச்சுப் பெருங்குழாய்த் திறப்பு

## காரணங்கள்

### ஆ. சுரப்பு தேங்குதல்

#### 1. இரும இயலா நிலை

ஆழ்மயக்கம், மூச்சியக்கத் தசை செயலிழப்பு, மூச்சியக்கத் தசை இறுக்கச்சுருக்கம்
# மூச்சுப் பெருங்குழாய்த் திறப்பு

## காரணங்கள்

### ஆ. சுரப்பு தேங்குதல்

#### 2. வலியுடன் கூடிய இருமல்

மார்புக் கூட்டு காயம், பல் விலா எலும்பு முறிவு, நுரையீரலழற்சி
# மூச்சுப் பெருங்குழாய்த் திறப்பு

## காரணங்கள்

### இ. போதாத மூச்சு

நாட்பட்ட நுரையீரல் நோய்கள்
# மூச்சுப் பெருங்குழாய்த் திறப்பு

## வகைகள்

### உடனடி

மூச்சுப் பாதை முழுதும் அடைபட்டு மூச்சுக்குழலுக்குள் குழாய் செருகுதல் (endotracheal intubation) இயலாத நிலையில் நோயரின் உயிரைக் காக்கும் பொருட்டு இவ்வறுவை உடனடியாக நிகழ்த்தப்படும்.
# மூச்சுப் பெருங்குழாய்த் திறப்பு

## வகைகள்

### திட்டமிட்ட

முன்கூட்டியே நன்கு திட்டமிட்டு அறுவை அரங்கில் வைத்து மூச்சுக்குழலுக்குள் குழாய் செருகி அவசரமின்றிச் செய்யப்படும். இது நோய் நீக்கும் பொருட்டு (therapeutic) நோய் தவிர்ககும் (prophylactic) பொருட்டோ செய்யப்படும
# வெண் குறுமீன்

**வெண் குறுமீன்** *(white dwarf)* அல்லது **வெண்குறளி** அல்லது **அழியும் குறளி** என்பது ஓர் அடர்ந்த விண்மீன் எச்சம் ஆகும். இதில் பெரிதும் மின்னன்-அழிநிலைப் பொருண்மம் நிரம்பியிருக்கும். இது சூரியனை நிகர்த்த பொருண்மை அடர்த்தியும் ந்ம் புவியை ஒத்த பருமனும் கொண்டிருக்கும். இதன் மங்கலான பொலிவு அல்லது ஒளிர்மை தேக்கப்பட்ட வெப்ப ஆற்றலின் கதிர்வீச்சு உமிழ்வால் விளைவதாகும். என்றி நோரிசு இரசலும் எட்வார்டு சார்லெசு பிக்கெரிங்கும் வில்லியமினா பிளெமிங்கும் 1910 இல் வெண்குறளிகளின் இயல்புக்கு மாறான மங்கலான பொலிவைக் கண்டுபிடித்தனர்;<sup>, p.&nbsp;1</sup> *வெண்குறளி* என்ற சொல் வில்லியம் உலூட்டன் அவர்களால் 1922 இல் உருவாக்கப்பட்டது.  
நொதுமி விண்மீனாகும் அளவுக்குப் பொருண்மை போதாத விண்மீன்கள் தம் படிமலர்ச்சி இறுதிக் கட்டத்தில் வெண்குறளிகளாக மாறுகின்றன எனக் கருதப்படுகிறது. இவற்றில் நம் சூரியனும் உள்ளடங்கும். மேலும் நம் பால்வழியில் அமைந்த 97% விண்மீன்கள் இத்தகையனவே. எனவே வெண்குறுமீன்களில் கரிமமும் உயிரகமும் நிலவும். ஆனால் செம்பெருமீனின் பொருண்மை 8 முதல் 10.5 மடங்கு சூரியப் பொருண்மையுடன் இருந்தால் கரிம்ம் பிணையவல்ல வெப்பநிலை உருவாகிக் கரிமம் நியானாக மாறும். இந்நிலையில் உயிரகம், நியான், மகனீசியம் அகடுள்ள வெண்குறுமீனாகும். மேலும் சில எல்லியம் அமைந்த வெண்குறுமீன்களும் இரும விண்மீன் அமைப்பில் நிகழும் பொருண்மையிழப்பால் உருவாகின்றன.  
வெண்குறுமீனின் பொருட்கள் மேலும் பிணைப்பு வினையை மேற்கொள்ள முடியாத்தால் பிணைப்பால் அதில் வெப்பம் உருவாகாது. எனவே விண்மீனுக்கு ஈர்ப்புக் குலைவை எதிர்கொள்ளுவதற்கான ஆற்றலைத் தரும் வாயில் ஏதும் இல்லை. இந்நிலையில் மின்னன் அழிவெதிர்ப்பு அழுத்தம் மட்டுமே அதைத் தாங்குகிறது. எனவே விண்மீன் உயரடர்த்தியுள்ளதாகிறது. சுழலாத வெண்குறுமீனுக்கு இந்த அழிவெதிர்ப்பு இயற்பியல் பெருமப் பொருண்மையை, அதாவதுசந்திரசேகர் வரம்பான 1.4 மடங்குச் சூரியப் பொருண்மையை, ஈட்டுகிறது. இந்நிலைக்குப் பிறகு இது மின்ன்ன் அழிவெதிர்ப்பு அழுத்தத்தால்தஙிப் பிடிக்க இயலாது. இந்த கட்டமெய்தும் கரிம-உயிரக வெண்குறுமீன் தன் துணை விண்மீனில் இருந்துபொருண்மை பரிமாற்றத்தால் பொருண்மை வரம்பை அடைந்து கரிம த் தகர்வெடிப்பு வினையால் வகை 1a விண்மீன் பெருவெடிப்புக்கு ஆட்படும். எந்தவொரு வெண் குறுமீனும் அகவையில் புடவியினும் கூடுதலாக அமைய வாய்ப்பில்லை என்பதால் இதுவரை கருங்குறுமீன்கள் நிலவ வாய்ப்பேயில்லை எனக் கருதப்படுகிறது. மிகப் பழைய வெண் குறுமீன்கள் இன்னமும் சில ஆயிரம் கெல்வின் வெப்பநிலையுடன் கதிர்வீசுகின்றன.
# வெண் குறுமீன்

## சிறப்பியல்புகள்

- சூரியனையொத்த நிறையுடைதாக இருப்பினும், இதன் அளவு பூமியை ஒத்ததாக இருப்பதால் அடர்த்தி மிகவும் அதிகமாகவிருக்கும் (1 x 109&nbsp;kg/m3). பூமியின் அடர்த்தியை (5.4 x 103&nbsp;kg/m3) ஒப்பிடுகையில் வெண் குறுமீன் 200,000 மடங்கு அடர்வு மிகுந்து இருக்கும் ; அதாவது, சீனிப்படிக அளவுள்ள (வெண் குறுமீனின்) ஒரு சிறு துண்டு நீர்யானையின் எடையுடையதாய் இருக்கும்.
-
# வெண் குறுமீன்

## கலைச்சொற்கள்

- படிமலர்ச்சி முடிவுப்புள்ளி - evolutionary endpoint;
- உமிழ்வு ஒண்முகில் - emission nebula ;
- ஈர்ப்பெதிர்-நிலை மின்னன் அழுத்தம் - degenerate-electron pressure;
- சீனிப்படிகம் - sugar cube.
# தமிழ் ஆவணப்படம்

**தமிழ் ஆவணப்படம்** என்பது தமிழ் மொழியில் நிகழ்பட வடிவில் உள்ள ஆவணப் பதிவுகள் ஆகும். தகவல்படம், விபரணப்படம், செய்திப்படம், வாழ்க்கைச் சித்திரப்படம் என்றும் குறிப்பிடுவர். வரலாறு, சமூகக் கூறுகள், கல்வித் துறைசார் தகவல்கள் என பலதரப்பட்ட செய்திகள் புனைவுகள் இல்லாமல் யதார்த்தமாக இந்த வடிவில் ஆவணப்படுத்தப்படுகின்றன. ஆங்கிலத்தில் நெடுங்காலமாக இந்த வடிவம் வளர்ச்சி பெற்று வந்தாலும், தமிழில் தற்போதே இந்த வடிவம் வளர்ச்சி பெற்று வருகிறது. சமூகத்தின் மையநீரோட்ட ஊடகங்களால் புறக்கணிக்கப்பட்ட பல விடயங்களை ஆவண நிகழ்படங்கள் கருப்பொருளாகக் கொள்கின்றன.
# தமிழ் ஆவணப்படம்

## வரலாறு

2000 களுக்குப் பின்னரே தமிழ் ஆவண நிகழ்படப் படைப்புகள் ஓரளவு வளர்ச்சியைக் கண்டுள்ளன. எண்மிய நிகழ்படக் கருவிகள், ஆவணப் படங்கள் எடுப்பதற்கான செலவைக் குறைத்துள்ளது இதற்கு ஒரு முக்கிய காரணம் ஆகும்.
# தமிழ் ஆவணப்படம்

## ஆவணப் படத்துறை கலைஞர்கள்

- அ. க. செட்டியார்
- ஏ. வி. பதி
- ஆர். ஆர். சீனிவாசன்
- முருகசிவகுமார்
- லீனா மணிமேகலை
- மாதவராஜ்
- சி. சோமிதரன்
- (நிழல்)திருநாவுக்கரசு
- சேகர் தத்தாத்ரி
- பாரதி கிருஷ்ணகுமார்
- இரா. பாலன்
- புஷ்பம் ராமலிங்கம் அமுதன்
- சொர்ணவேல் (ஆவணப்படக்கலைஞர், ஆய்வாளர்)
- ஹரிஹரன் (ஆவணப்படக் கலைஞர்)
- அருண்மொழி
- அம்ஷன் குமார்
- பால கைலாசம்
- சகிகாந்தன்
- ராம்ஜி
- செளதாமினி
- ரமணி
- ரவி சுப்ரமணியன்
- காஞ்சனை சீனிவாசன்
- செந்தமிழன்
- ஆளுர் ஷாநவாஸ்
- ப. திருநாவுக்கரசு (ஆய்வாளர்)
- திருக்குமரன் கணேசன்
# தமிழ் ஆவணப்படம்

## பட்டியல்

- மகாத்மா காந்தி (1940 ஆவணப்படம்)
- எரியும் நினைவுகள் - சி. சோமிதரன்
- சிறப்பு அனுமதி (ஆவணப் படம்)
- தமிழ் அரவாணிகளின் வாழ்க்கையும் வழக்காறுகளும்
- 1983 கறுப்பு யூலை (ஆவணப் படம்)
- எல்லைகளை விஸ்தரித்த எழுத்துக் கலைஞன் -
- இம்மானுவேல்
- இந்திய தேசிய இராணுவம் (ஆவணப் படம்)
- இரண்டாவது பிறப்பு (ஆவணப் படம்)
- தளிர் ஒன்று சருகானது
- மூழ்கும் நதி
- ஒரு நதியின் மரணம்
- விடுதீ
- அஃறிணைகள்
- 21-இ, சுடலைமாடன் தெரு, திருநெல்வேலி டவுன் - எழுத்தாளர் தி.க.சி. குறித்த வாழ்க்கை ஆவணப்படம்;
- லாவணி (ஆவண நிகழ்படம்) - தமிழ் நாட்டுப்புற இசைக்கலையான லாவணி பற்றிய ஆவணப்படம்
- மறைந்து வரும் மரபுகள்
- வெடித்த நிலத்தில் வேர்களைத் தேடி (இலங்கைத் தமிழரின் அரசியல் வரலாற்றைக் கூறும் 165 நிமிட ஆவணப்படம்) - சி. சோமிதரன்
- முல்லைத்தீவு (ஆவண நிகழ்படம்) - சி. சோமிதரன்
- தொடக்கூடாதவர் நாடு - The Untouchable Country (இருமொழி)
- உப்புக்காத்து
- முடியாத இலக்கு
- நாளி (ஆவண நிகழ்படம்)
- ஓயா மாரி
- முடிவின் ஆரம்பம்
- தேவதைகள் (ஆவண நிகழ்படம்) - லீனா மணிமேகலை
- பெண்ணாடி - லீனா மணிமேகலை
- மாத்தம்மா - லீனா மணிமேகலை
- பறை (ஆவண நிகழ்படம்) - லீனா மணிமேகலை
- பலிபீடம் (ஆவண நிகழ்படம்) - லீனா மணிமேகலை
- தீர்ந்து போயிருந்த காதல் - லீனா மணிமேகலை
- 2. ஐ.என்.ஏ - சொர்ணவேல்
- சுப்பிரமணிய பாரதியார் (ஆவண நிகழ்படம்) - அம்ஷன் குமார் - 1999
- மெட்ராஸ் ஐ - அருண்மொழி - 1995
- மறைந்து வரும் மரபுகள் - இந்து வர்மா
- தமிழ் சினிமாவின் கதை- ஷண்முகநாதன் மற்றும் சந்தான கிருஷ்ணன்
- நீ எங்கே - ரமணி
- நதியின் மரணம் - ஆர்.ஆர். சீனிவாசன்
- இந்திரா பார்த்தசாரதி என்னும் கலைஞன் - ரவி சுப்பிரமணியம்
- கே.ஆர்.அம்பிகா - அம்பை
- ஜல்லிக்கட்டு (ஆவண நிகழ்படம்) - ராஜாங்கம்
- பேசா மொழி - செந்தமிழன்
- தீவிரவாதிகள் (ஆவண நிகழ்படம்) - அமுதன்
- மரண கானா விஜி - ராம்
- தளிர் ஒன்று சருகானது - சுஷ்மா கிருஷ்ணமூர்த்தி
- உங்களில் ஒருத்தி (ஆவண நிகழ்படம்) - ரேவதி
- நொய்யல் தொலைந்த தடம் - பாலமுருகன்
- இரவுகள் உடையும் - மாதவராஜ்
- அகவிழி - பி.என்.எஸ். பாண்டியன்
- இடைச்சேவல் - புதுவை இளவேனில்
- அண்ணா எனும் பெருங்கடலில் சிறுதுளி - கோவி. லெனின்
- நாடக இராமானுஜம் . அண்ணாமலை
- தமிழின் தூதுவர்
- சல்மா (ஆவண நிகழ்படம்)
- பவா என்றொரு கதைச்சொல்லி
- ஆர்.ஆர்.சீனிவாசன் = 2013
- இராமய்யாவின் குடிசை - பாரதி கிருஷ்ணகுமார்
- என்று தணியும் - பாரதி கிருஷ்ணகுமார்
- உண்மையின் போர்க்குரல் வாச்சாத்தி - பாரதி கிருஷ்ணகுமார்
- இப்படிக்கு செங்கொடி
- ஜனவரி 29
- மாதவிடாய் (ஆவண நிகழ்படம்) - 2013 - கீதா இளங்கோவன்
- பொக்சிங் பாபிலோன்
- கட்டைக்கூத்து - Kattaikkuttu
- உயிர் உலை - 2012
- ஊரான ஊர்
- தோழர் அம்பேத்கர் - இரா. பாலன்
- தொழுப்பேடு (ஆவண நிகழ்படம்) - இரா. பாலன்
- கழுகுகள் (ஆவண நிகழ்படம்) - இரா. பாலன்
- புலி யாருக்காக?
- நீலபத்மனாபனின் எழுத்துச் சித்திரங்கள்
- திருக்குமரன் கணேசனின் தமிழ்க்குடிதாங்கி ஆவணப்படம்
- திருவாதவூர் வாழும் வரலாறு
- பச்சைரத்தம்
- குட்டி ஜப்பானின் குழந்தைகள்
- Many People Many Desires
- என் பெயர் பாலாறு - ஆர். ஆர். சீனிவாசன்
- நீருண்டு நிலமுண்டு - கைலாசம் பாலச்சந்தர்
- வில்லு (ஆவணப்படம்)
- வாஸ்து மரபு (ஆவணப்படம்)
- வெளி (ஆவணப்படம்)
- கேளாய் திரெளபதி
- முகமூடியே முகம்
- கதிர்வீச்சுக் கதைகள்
- பேசாமொழி (ஆவணப்படம்)
- பிறப்புரிமை (ஆவணப்படம்)
- கைதியின் கதை (ஆவணப்படம்)
- காயிதே மில்லத் (ஆவணப்படம்)
- நாளை (ஆவணப்படம்) - சுற்றுச்சூழல் ஆவணப்படம்
- உயரிப்பலி (ஆவணப்படம்)
# தமிழ் ஆவணப்படம்

## பட்டியல்

### மொழிபெயர்ப்பு

- எனக்கு சிறு சக்கரை நோய் உள்ளது -
# கடல் உணவு

**கடல் உணவு** என்பது மனிதர்கள் உண்ணும் கடல் உயிரினங்களால் செய்யப்பட்ட உணவாகும். மீன், இறால், நண்டு, பீலிக்கணவாய், சிப்பி போன்றவை மனிதர்களால் அதிகமாக உண்ணப்படும் கடல் உணவுகளாகும். கடற்புல் போன்ற கடல் தாவர இனங்களும் மனிதர்களால் உண்ணப்படுகின்றன. பொதுவாகக் கடல் உணவு மற்றைய ஊனுண்ணிகள் உண்ணும் மாமிசக்கறிகளை விடச் சிறந்ததாகவும், கொலஸ்டிரால் குறைவானதாகவும் காணப்படுகின்றது.  
கடல் உணவு என்பது மனிதர்களால் உணவாகக் கருதப்படும் எந்தவொரு கடல் வாழ் உயிரினங்களும் முக்கியமாக மீன் மற்றும் சிப்பி உட்பட உயிரினங்களும் ஆகும். சிப்பிகளில் பல்வேறு வகையான மெல்லுடலிகள் (எ.கா. மட்டிகள், சிப்பிகள், மற்றும் கிளிஞ்சல்கள் போன்ற பிவால்வ் மெல்லுடலிகள் மற்றும் பேய்க்கணவாய் மற்றும் பீலிக்கணவாய் போன்ற தலைக்காலிகள்), ஓடுடைய கணுக்காலிகள் (எ.கா. இறால், நண்டு மற்றும் கல் இறல்) மற்றும் முட்தோலிகள் (எ.கா. கடல் வெள்ளரிகள் மற்றும் கடல் முள்ளிகள்) அடங்கும்.
# கடல் உணவு

## வரலாறு

கடல் உணவின் சேகரிப்பு, பதப்படுத்துதல் மற்றும் உட்கொள்ளுதல் ஆகியவை தொல்பொருள் சான்றுகளுடன் கூடிய பழங்காலத்தைக் குறிக்கும் பழங்கால நடைமுறைகளாகும். தென்னாப்பிரிக்காவின் பினாக்கிள் பாயிண்டில் உள்ள ஒரு கடல் குகையில் உள்ள கண்டுபிடிப்புகள் 165,000 ஆண்டுகளுக்கு முன்பே ஹோமோ சேபியன்ஸ் (நவீன மனிதர்கள்) கடல் வாழ் உயிரினங்களை சேகரித்ததை சுட்டிக்காட்டுகின்றன.
# கடல் உணவு

## பதனம் செய்தல்

மீன் சீக்கிரம் அழிந்துபோகக்கூடிய ஒரு உணவுப் பொருள்: இறந்த மீன்களின் "மீன்" வாசனை அமினோ அமிலங்கள் பயோஜெனிக் அமின்களாகவும் அம்மோனியாவாகவும் சிதைவதால் ஏற்படுகிறது. உயிருள்ள உணவு மீன் பெரும்பாலும் சர்வதேச சந்தைக்கு அதிக செலவில் தொட்டிகளில் கொண்டு செல்லப்படுகிறது, இவர்கள் கடல் உணவு சமைக்கப்படும்போதே கொல்லப்படுவதை விரும்புகிறார்கள். தண்ணீர் இல்லாமல் உயிருள்ள மீன்கள் கொண்டு செல்லப்படுவதும் ஆராயப்பட்டு வருகிறது. சில கடல் உணவு உணவகங்கள் காட்சி நோக்கங்களுக்காக அல்லது கலாச்சார நம்பிக்கைகளுக்காக மீன் காட்சியில் உயிருள்ள மீன்களை வைத்திருக்கும் போது, பெரும்பாலான உயிருள்ள மீன்கள் வாடிக்கையாளர்களின் உணவுக்காக வைக்கப்படுகின்றன. உதாரணமாக, ஹாங்காங்கில் உயிருள்ள உணவு மீன் வர்த்தகம், 2000 ஆம் ஆண்டில் 15,000 டன்களுக்கு மேல் உயிருள்ள உணவு மீன்களை இறக்குமதி செய்ததாக மதிப்பிடப்பட்டுள்ளது. உலக வளாதார நிறுவனத்தின்படி, அந்த ஆண்டின் உலகளாவிய விற்பனை 400 மில்லியன் US $ என மதிப்பிடப்பட்டது.
# கடல் உணவு

## உட்கொள்ளுதல்

கடல் உணவு உலகம் முழுவதும் சாப்பிடப்படுகிறது; இது உயர்தர புரதத்தின் உலகின் முக்கிய ஆதாரத்தை வழங்குகிறது: இது உலகளவில் 14-16% மாமிசப் புரதம் உட்கொள்ளப்படுகிறதாக ஆகும்; 1 பில்லியனுக்கும் அதிகமான மக்கள் கடல் உணவை தங்கள் முதன்மை மாமிசப் புரத ஆதாரமாக நம்பியுள்ளனர். மீன் மிகவும் பொதுவான உணவு ஒவ்வாமைகள் உள்ள ஒன்றாகும்.  
1960 முதல், உலகளாவிய கடல் உணவு உட்கொள்ளுதல் ஒவ்வொருவருக்கு ஆண்டுக்கு இருமடங்காக அதிகரித்துள்ளது. இதன் இடையில் சிறந்த நுகர்வோர்களாக கொரியா (ஒருவருக்கு 78.5 கிலோ), நோர்வே (ஒருவருக்கு 66.6 கிலோ) மற்றும் போர்ச்சுகல் (ஒருவருக்கு 61.5 கிலோ) இருக்கிறார்கள்.